Diari Oficial de la Generalitat Valenciana


Sumari del DOGV 8295, del 15-05-2018 (2018/4721)

RESOLUCIÓ de 9 de maig de 2018, del director general d'Agricultura, Ramaderia i Pesca, per la qual es modifica la Resolució de 2 de març de 2018 i s'amplia el termini de presentació de sol·licituds de les ajudes indemnitzatòries per a l'eradicació i el control del bacteri de quarantena Xylella fastidiosa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8295

Data del DOGV
:   15-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4721


Data del document
:   09-05-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 9 de maig de 2018, del director general d'Agricultura, Ramaderia i Pesca, per la qual es modifica la Resolució de 2 de març de 2018 i s'amplia el termini de presentació de sol·licituds de les ajudes indemnitzatòries per a l'eradicació i el control del bacteri de quarantena Xylella fastidiosa. [2018/4721]  
Mitjançant la Resolució de 2 de març de 2018, de la Direcció General d'Agricultura Ramaderia i Pesca, es convocaren les ajudes indemnitzatòries per a l'eradicació i el control del bacteri de quarantena Xylella fastidiosa, a l'empara de l'Ordre 6/2018, de 5 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes indemnitzatòries per a l'eradicació i el control del bacteri de quarantena Xylella fastidiosa.  
En l'apartat quart, terminis, en el primer paràgraf de la resolució de la convocatòria, es va establir un termini de presentació de sol·licituds des de l'endemà de la publicació de la convocatòria i dins d'un termini màxim de dos mesos a comptar de la destrucció del material vegetal afectat per la resolució del/de la director/a general competent en matèria de sanitat vegetal, en la que s'haja ordenat l'arrancada i la destrucció del material vegetal, fins al 15 de novembre de 2018.  
  
També va establir en el segon paràgraf que, per al material vegetal que s'haja destruït abans de la publicació de la convocatòria, es tindrà en compte el que estableix la disposició addicional tercera, de l'Ordre 6/2018, de 5 de febrer, subvencionabilitat d'actuacions anteriors a les publicacions de les convocatòries específiques.  
Atés que és una ajuda compensatòria (no de concurrència competitiva) el termini romandrà obert fins al 15 de novembre de 2018, i s'atendran les sol·licituds presentades per ordre de presentació.  
  
Per tot això, en virtut del que estableix l'article 70 de la Llei 5/1983, de 30 de desembre, del Consell (modificada per la Llei 12/2007, de 20 de març) i l'article 160 de la llei 1/2015, i per les competències establides en el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat parcialment pel Decret 80/2016 d'1 de juliol, consultades les organitzacions professionals agràries i fent ús de les atribucions conferides en la disposició final primera de l'ordre de bases, resolc:  
  
  
Primer. Termini  
El termini de presentació de sol·licituds serà, des de l'endemà de la destrucció del material vegetal afectat fins al 15 de novembre de 2018. Sense que regisca, per tant, el termini màxim de dos mesos fixat en el punt quart de la Resolució de la convocatòria de 2 de març de 2018.  
  
Tot el material afectat destruït a partir del 15 d'octubre de 2018, que no se sol·licite abans del 15 de novembre de 2018, podrà sol·licitar-se en l'exercici pressupostari següent.  
  
Segon. Entrada en vigor  
La present resolució produirà efectes a partir de l'endemà de la seua publicació.  
  
València, 9 de maig de 2018.- La consellera d'Agricultura, Medi Ambient, Canvi Climàtic i Desenvolupament Rural, p. d. (O 6/2018, 05.02.2018; DOGV 8236, 16.02.2018), el director general d'Agricultura, Ramaderia i Pesca: Rogelio Llanes Ribas.